دوشوندوروجو آنلارین، دوشونجه-لری
۲۰۰۹ دا یاشیل حرکاتین جریان ائتدییی گونلر و او زاماندان گونوموزه قدر گلمیش ایللر بویونجا، بیر سورون بیزی دوشوندورمه لی ایدی و ۷٫جی گونونده اولدوغوموز، ایراندا یئنی پروتست دالغاسینین قیزغینلیغیندا، بیرداها اؤز آکتوئللییینی تحکومله، یادیمیزا سالماقدادیر.
سورون بو: ایراندا، رئژیمه قارشی، باشقا بؤلگه لردن باشقا گوجلرین ایاقلاندیغی تقدیرده، بیز نه ائتمه لی ییک؟
سوروندا اولان، “بیز” کیمیدیر؟
“گونئی آذربایجان میلی حرکاتی” کیمی تانییب، تانیتدیردیغیمیز، دموکراسی، میللی و بؤلگه سل ایستکلری و میللی کیملیک دردی اولان بیر توپلومسال حرکات. بو حرکات بیر سیاسی ایدئولوژی و سیاسی اؤرگوت چرچیوهسینه سیغمادیغی کیمی، “گونئی آذربایجان تورک میللتی”ده بو حرکتدن چوخ چوخ گئنیش اولماقدادیر. بو حرکاتین، سیاسی، ایدئولوژیکی و اؤرگوتسل بیر طیف اولماسینی وورغولاماقدا فایدا واردیر.
بیزیم ایراده میزدن باغیمسیز ثابت فاکتورلار:
۴۰ ایل اؤنجه بشر تاریخینین ان یوکسک درجهده بیر کوتلهوی ایجماعسیلا یولا دوشوب، اسگی رئژیمی دوشورمکده اوغور قازانان دئوریم، شاه رئژیمینی دوشورورکن، اونون یئرینه، هر دیکتاتورلوغون اوزونی آغاردان، بیر قارا ایسلامی ایدئولوژیکی رئژیمین اوتورماسیلا سونوچلاندی.
موقاییسه
اینسان ذکاسینین تانیدیغی ان بسیط تانیماق متودو، “موقاییسه”دیر. حتی عالیملر، ان مورکب سورنلاری آنلاماقدا و آنلاتماقدا، بو متودا باش وورورلار. “ایران ایسلام جمهوریتی” آدلانان رئژیم ده، موقاییسه یولو ایله دیرلندیلیر. بو موقاییسه، ده، نه افغانستان، مالزی یا پرو ایله، بلکه ائله ۱۹۷۹ دا دئویریلن، پهلوی رئژیمیله اولونور و سؤزسوز کی، پهلوی رئژیمی هم رومانتیزه اولور و هم بوگونکو دوروملا بیر موقاییسهده، اوستونلوکلرینی گؤرمک اولور.
سوبئیکتیو/ذهنی فاکتور
- بوردا بیر اویئکتیو/عئینی بیر موقاییسهده سؤز قونوسو دئیر. هر وطنداش یادیندا قالان، اوخودوغو و ان اساسی، ایستهدییی، سئچدییی و آلقیلادیغی بیر “پهلوی رئژیمی”ایله بوگونکو ایرانی موقاییسه ائدیر. باشقا سؤزلرله، رومانتیزه اولموش، اولوب، الدن گئتمیش نوستالژیک “خوش گونلر”له و بوگونون آجی رئاللیقلاری موقاییسه اولور. بو تکجه ایرانا عایید دئیر. بو حاقدا شوروینین ایلک ایللرینده ۱۹۱۹-۱۹۲۱ جی ایللرده جریان ائدن وطنداش ساواشیندا کیفایت قدر ثبت اولموش سوسیو-پسیکولوژیک فاکتلارا دایانیر. او ایللرده، بؤلگهلرین تئز-تئز آغلار و قیرمیزیلار آراسیندا ال-به-ال اولدوغوندا، همیشه موقاییسه “کئچیب بیتمیش زامان” خئرینه اولوردو. بیر روس آتالار سؤزو بئلهدیر: “هاردا یاخشیدیر؟ اوردا کی بیز یوخوق!”
پاندول حرکتی
اینسان بیر فرد و بیر توپلوم کیمی، “پاندول حرکتی”نه بنزر بیر رفتار گؤسترمه سی، سوسیولوقلارا بللی اولان بیر رفتار دیر. بیر رادیکاللیق دالغاسیندان سونرا بیر موحافیظهکارلیق و ساییر. آوروپادا بیردن بیره باخیرسان، بوتون سیاسی خریطه، دومینوواری، قیرمیزی اولار و بیر نئچه ایل سونرا، موحافیظه کار و ساغ بلوکلار، بوتون آوروپادا، حاکمیتلره قاییدیریلار.
بو حئسابلا، “شاه رئژیمی” و “ایسلام جمهوریتی” ثنویتیندن باشقا بیر قاوارملار تانیمیان ایران اهالیسی، ۳۹ ایل ایسلام حاکیمیتیندن سونرا، یئنیدن عکس جهتده بیر
حرکته آماده اولماسی، تعجوب دوغورمامالیدیر. تکرارا نتیجه آلمالیییق کی، حتی بو ایکی رئژیم هر باخیمدان اوخشار دورمدا اولسایدیلار بئله، بو رفتار اولگوسو اساسیندا، شاه رئژیمی دیرلری و شوعارلاری دوغرولتوسوندا بیر تمایول صاحیبی اولمالاری، بو قایدایا اویقون بیر رفتار ساییلمالیدیر.
اوبئیکتیو/عئینی فاکتورلاراینقلابدان سونرا، ایران اهالی سی نین ایکی قات اولدوغو ایللرده، اؤلکه نین ایقتیصادیاتی یالنیز بیر یاریم قات بؤیوموشدور. بو بلکه اون یا یوز فاکتوردان بیری و او فاکتورلارین آناسی دیر. قالان فاکتورلارلا بیرلیکده، فاکت بودور کی، ایران اهالیسی بورئژیم حیاتی بویوندا، قولاقلاری دیبینده اسگی سووئی جمهوریتلری آزاد اولوب، کؤرفز اؤلکه لری یئنی بیر حیات اینشا ائدیب و تورکیه اهالیسی ۳ قات وارلاشاکن، کاسیبلاشیبلار.
سونوچایرانین فارس بؤلگهلرینده، هر بیر دئیشیم و هر دئیشیمه دوغرو آتیلان آددیم و وئریلن شوعارلار یوخاریداکی فاکتورلاردان ائتگی لنمه یه بیلمیزلر. هم یاشیل حرکات و هم بو گونلرین شوعارلاری و هم بو فاصیله ده باش وئرمیش اولایلار، بو مودعانین ایثباتیدیر. فارس میللتی آراسیندا حاکیم اولان روحیهده، اساسن دموکراسی یئرینه، ایقتیصادی فلاکتین آرتماسینا قارشی اعتیراض و فردی آزادلیقلار طلبی حاکیمدیر. بو جماعت اوچون “دموکراسی” بیر لوکس و اساسن، آیدین سانیلان کسیمین دغدغه سی دیر. بوردا یارانان پارادوکس گؤز قاباغیندادیر. هر دفعه آریاچیلیق و آنتی عرب شوعارلارینین سسلندییی اعتیراض نوماییشلری، فارس مئدیاسی و فارس اوپوزیزیسیون نومایندهلری واسیطهسیله باتی مئدیاسیندا یاییلمانمادان اؤنجه بیر “روتوش” عملیاتینا جیددی بیر ائحتیاج دویولدوغو و بو روتوشون آپاریلدیغی گؤرسنیر. بئلهلیکله، “کوروشون قبری” آدلانان آدرسده، سون درجه راسیستی و ایرتیجاعی حرکتلر بئله، آدی چکیلن مئدیا طرفیندن روتوش اولدوقدان سونرا، ائله بیر یئنی فورماتدا تقدیم اولور کی، محمدرضا شالگونی کیمی اورتودوکس کمونیستله بهزار کریمی کیمی ایلیملی کمونسیت آراسیندا، “کوروش” مراسیمیندان مودافیعه اوزره موسابیقه وئریلیر! سون ایللرده، فارس بؤلگه لرینین اعتیراضلاریندا، حاقلی دو دوزگون شوعارلارلا یانی-سیرا، آشاغیداکی ۳ تمایول ده گؤرسنمکده دیر:
- آنتی عرب لیک،
- آریاچیلیق و
بیز، اؤز ایرادهمیزدن آسیلی اولمایاراق، بو دوروملا قارشی قارشییاییق. فارس میللتینین هزینه وئریب، اعتیراضا قالخماغا حاضیر اولان کسیمی بو حالی روزگاردا ایکن، فارس ضیالیلاری و مئدیاچیلاری، بونلارین بیر “رئاکسیا” و کئچیجی اولماسینی ایدیعا ائدیب، عئینی حالدا روتوش فعالیلرینده چوخ جیددی ایش آپاریرلار. روتوش هم بو اوچ بویانی، ا
- پهلوی رئژیمیندن مودافیعه،
آنتی عربلیک و آریاچیلیق، فارسلار، کوردلر و هر هانکی باشقا میللته قارشی کوللکتیو سوچلاما و دامغالاما قدر چیرکین بیر ایشدیر.
همیتسیزلشدیرمک و هابئله زوارکیلیک/خشونت ائلمنتینین اورت باسدیر ائتمهسی یؤنوندهگئدیر. قاییدالیم مقالهنین ایلک باشیندا اویولدوغو سورویا:
ایراندا، رئژیمه قارشی، باشقا بؤلگهلردن باشقا گوجلرین ایاقلاندیغی تقدیرده، بیز نه ائتمهل
یییک؟
بو، یالنیز بوگونون سورونو دئیر: ۲۰۰۹ دا دا سورون بو ایدی و گلهجک هر بیر قالخیشمادا دا اوز-اوزه، باش-باشا گلهجهییمیز، دانیلماز بیر فاکت و قاچیلماز بیر سورون دور. آذربایجان ایکی مؤوقعده دورا بیلر:
بیرینجی مؤوقع: آذربایجان اؤز سورونلارینی چؤزمه یی، تک باشینا قادیر اولماسی
نا اینانارکن، اؤز استراتژی و تاکتیکلرینی بلیرلندیریر.
ایکینجی مؤوقع: آذربایجان کومپلکس بیر دؤولت گؤجوایله قارشی-قارشییا دورماسینی گؤروب و بوگونکو دورمدان، گله جکده حاقلارینی آلمیش بیر دوروما آپاران یول حاقیندا بیر یول خریطهسی جیزمالیدیر.
یوخاریدا ترسیم اولان فارس بؤلگه لرینین تهران رئژمینه قارشی فعاللاشدیغی و فارس قووه لرینین مئیدانا گلدییی هر بیر دورومدا، بو ایکی مؤوقعدن ایکی فرقلی سونوچ چیخا بیلر:
بیرینجی مؤوقعه ایناندیغمیز بیر حالدا، آذربایجان، قالان ایران تورپاغیندا نه اولوب باش وئردیییندن باغیمسیز، اوز استراتژی و تاکتیکلرینی حیاتا کئچیرمک پئییینده اولمالیدیر. بو توتومدان یارانان پروبلئملر آز دئیرلر:
– تاریخی باخیمدان، حتی دموکراتیک اؤلکهلرده، حاکیم رئژیمین صاحیب اولدوغو قودرت، بیر بوتون بلوکدور. اونو یاریمچیلیق، یالنیز بیر بؤلگه ده محدودلاشدیرماق و یا یالنیز بیر سئچیلمیش سینیز چرچیوه سینده، یئنمک اولماز. ۱۳۵۶-۱۳۵۷ جی ایران اینقیلابیندا دا، پهلوی رئژیمی بیر بوتون بلوک کیمی یئنیلدی. عکسینه ۱۹۴۵-۱۹۴۶ میللی حوکومت و ۱۳۵۸ ده خلق موسلمان حرکاتی، آذربایجاندا نه قدر گوجلو اولسالاردا، ایراندا اولان مرکزی گوج بلوکو اؤنونده، اوزولرینی قوریا بیلمهین بیر وارلیق ایدیلار. ۲۰۰۹ دا دا، یاشیل حرکاتی یالنیز تهرانا محدود قالماسیلا، پرسپکتیوسیز دورومدا قالدی و یئنیلدی. سون آیلاردا، عیراقین قوزئییینده، کورد یئرلی یؤنتیمی، بغدادلا راضی لاشمادان، بوتون قونشو و دونیا گوجلریین اویاریلارینا رغمن و اوزون ایللر حاکمیت تجروبهلرینه باخمیاراق، باغیمسیزلیق رفراندومونون عاقیبتی بیرداها گؤستردی کی، اورتا دوغودا، قودرت و دؤولت موعادیله سی، چوخ مورکبدیر و بو مئیداندا، توم فاکتوررلاری حئسابا آلمادان، اؤز گوجونه یئرسیز گووه نن بیر قووه
، چوخ آجی سونوچلارا وارا بیلر.
اگر ایرانین بیر بوجاغیندان، مرکزی حاکمیته ایراده تحمیل ائتمک یا اونو یئنمک چتین باش توتان سئواددیر، بوتون ایراندا، ایرانین بیر حیصه سی (میثال اوچون اؤلکه
نین قوزئی باتیسیندا گونئی آذربایجانین کومپاکت یاشایان ۱۰ ملیون تورک اولمادان) موداخیل اولمادان، قودت موعادیله سی حل اولا بیلر. بو حالدا، تهراندا رئژیم دئیشدیییندن سونراکی دورومدا، آذربایجانین دورومو نه اولا بیلر و هانسی یؤنده دئیشه بیلر؟
– ایرانین، بوتون دونیا مئدیاسینین دیقت مرکزینه چئوریلدییی حالدا و حاللاردا، اگر آذربایجان اؤز سؤزونو دئمیر، اؤز شوعارلارینی وئرمیر و اگر بو فورصتلرده دونیا مئد
یاسیندان دونیایا سسلنمیر، نه زامان و هانسی فورصتلرده بو ایشی گؤرمک ایستهییر؟
– دونیادا بیر یازیلمامیش پرینسیپ واردیر: “نوماینده لیک پیرینسیپی” بو اساسدا، ملیونلارلا اهالیسی اولان بیر توپلومون، آکتیو حیصه سی، دانیشانلاری، یازانلاری و سسلرینی قالدیرانلاری، سایلارینین آز چوخ اولماسیندان آسیلی اولمادان، او توپلومون نومایندهسی ساییلیر. بو اساسدا اگرا ۸۰ ملیون اهالیسی اولان ایران اؤلکهسیندن مینلر و حتی یوزلر اینسان، غیری قانونی بیر گؤستریده، اؤز سسلرینی قالدیریرلار، شوعار وئریرلر و قطعنامه قبول ائدیرلر، اوتوماتیک اولاراق، بوتون “۸۰ ملیون ایران اهالیسی”نین سسی حئساب اولورلار. بو فورصتی قاچیران آذربایجان، دالدان هانسی گوجله و هانسی
داشی آتاجاق کی، اؤز سسینی دونیایه دویدورا بیلسین؟
– یوخاریدا شرح ائدیلن سببلردن، فارس توپلومونون آریاچی، پهلویچی و ایرانچی(ناسیونالیست) خستهلیکدن هلم هلم خیلاص اولاسی دورومدا دئیر. اگر بیز فارس توپلوموندان و اونلارین تأثیر دایرهسینده اولانلارین میللتلرین، بو خستهلیکلردن اوزاق بیر سیاسی رفتار گؤزلهسک، یقین بو گؤزملهمک، اوزون چهجکدیر. بو حالدا، اگر آذربایجان اؤز اعتیراضلارینین عیان ائتمهسینی، فارس بؤلگهلریندن ساغلام سیاسی شوعارلاین اوجالماسینا مشروط ائتسه، نه زامانسا، بو گؤزل گونون شاهیدی اولماغا اومود بسلهمک اولارمی؟
-فرض ائدک کی بوگون هر بیر اعتیراض و کوتلهوی حرکت قالخیشی یولا سالمانین مونوپولو، آذربایجان میللی حرکتینه مخصوصدور. ایراندا سوسیال عدالتسیرلیک، ظولم، فقر و اؤزباشینالیغین باش آلیب گئتدییی بیر دورومدا، اگر بوتون ایرانی اعتیراض ایاقلاشماسی بورودویو حاللاردا، میللی حرکت، اؤز دموکراتیک شوعارلاریلا، اهالینین حیس ائتدییی عدالتسیزلیک ا عتیراض دویغولارینی یؤنلندیرمکده، تشبوث گوجونو قوللانمازسا، بو مونوپولون، میللی حرکتین الیندن چیخما ریسکی نه قدر جیدیدیر؟ و اگر میللی حرکات، بو کوتلهوی حرکت قالخیشی یولا سالما مونوپولونو، الدن وئریرسه، اونون ایرادهسیندن باغیمسیز و اونون ایلکهلرینه قارشیت، شوعارلارین تبریز، اورمو، اردبیل، زنجان و ساییر شهرلریمیزین مئیدانلاریندا سسلنمه ریسکی نه قدر آرتیر؟ باشقا سؤزله، میللی حرکات، ساییر ایرانلا عئینی زاماندا، خیابان و مئیدان حرکاتیندان ایمتیناع ائدیرسه، بو ایمتیناع، نهایتده، باشقا قووه لرین توپارلانیب، بیزیم اینسانلارین اعتیراضلارینا ایسته دیکلری کیمی ترجومان اولما ریسکی نه قدر آرتیر؟ داها دا ساده بیر دیلده دئسک: نه غزه نه … شوعاری، مشهددن و کرمانشاهدان گلرکن بیز مئیدانلاری بوش بوراخمامیز، باشقا قووهلره، بیزیم بوش قالمیش مئیدانلاریمیزا، بو شوعارلاری داشیماق، ایمکانی ساغلامازمی؟
بیر سوآل: اگر بیز یوخاریدا وصف اولان رئاللیقلاری نظره آلیب، ایران اولایلاری، دونیا مئدیاسینین دیقت مرکزینه آلیندیغی حاللاردا، مودئرن، دموکراتیک و راسیسمین هر بیر تظاهوروندن اوزاق، شوعارلار و ایستکلرله مئیدانا گلسک، ایراندان قالخان سسلرین سیراسینا، دوزگون و دونیادا قبول بولابیلن، اینسان حاقلاری و سوسیال عدالت طلبینه سس قاتساق، اگر بیزیم سسیمیز، ایرثی (شاهلیق) اصول ایدارهسی، ایرقچی لیق، آریاچیلیق و هر جور ناسیونالیسمه قارشی اولورسا، بیز نهلر اودوب و نهلر اودوزوروق؟
۷ فرقلی سئناریو
ایران ایسلام جمهوریتینه فارس بؤلگه لرینده باشلانمیش بیر اعتیراض حرکاتینا، میللی حرکات، پلانلی شکیلده و اؤز شوعارلاریلا قاتیلمازسا، آشاغیدا حاللار باش وئره بیلر:
- میللی حرکات اؤز شوعارلارینی، سلطنت و آریاچی لیغا قارشی شوعارلار و هابئله رئژیمه قارشی شورعارلارلا، عموم ایران اعتیراض حرکاتینا قاتیلیر.
- میللی حرکاتدان باغیمسیز اولان قووهلرین تشبوثو و تشکیلاتچیلیغی آلتیندا، آذربایجان اعتیراض حرکاتینا قوشولا و آزاراق میللی شوعارلارلا برابر، فارس بؤلگهلرینده اولان اولان شوعارلارینا بنزر تورکجه شوعارلار وئریلر.
- میللی شوعارلارسیز، یالنیز ، فارس بؤلگه لرینده اولان اولان شوعارلارینا بنزر تورکجه شوعارلار وئریلر.
- میللی شوعارلارسیز، یالنیز ، فارس بؤلگه لرینده اولان اولان شوعارلار، فارسجا وئریلر.
- فارسجا رئژیمه اعتیراض شوعارلاریندان علاوه، ایرانچیلیق شوعارلاری وئریلر. (جانم فدای…، نه عزه…، جمهوری ایرانی)
- فارسجا رئژیمه اعتیراض شوعارلاریندان علاوه، ایرانچیلیق و شاهچیلیق شوعارلاری وئریلر.
- فارسجا رئژیمه اعتیراض شوعارلاریندان علاوه، ایرانچیلیق، شاهچیلیق و میللی حرکاتا قارشیشوعارلار وئریلر.
“بیر مسئلهلی” حرکات
۱۹۸۰-جی ایللرده، بوتون باتی اؤلکهلرینده، چئورهچیلر، یالنیز “بیر مسئلهلی” حرکات ایدیلار یعنی اونلاری (بیر حرکات کیمی)، وئرگی، سیاسی ایدئولوژی یا سوسیال عدالت مارخلاندیرمیردی. اونلار دئیردیلر: حاکمیت سوسیال دموکراتدا اولا بیلر، موحافیظهکاردا و لیبرال دا. بیز، بو پروسهده موداخیله ائتمیریک و یالنیز، صاندیقدان چیخان حوکومتین، چئوره سورونلاریندا دا دویارلی اولماسینی ایستیریک. ۱۹۹۰-جی ایللردن باشلایاراق، بو حرکات باشقا سیاسی جریانلار کیمی، “چوخ مسئلهلی” سیاسی جریانلار یعنی همان سیاسی پارتیالارا چئوریلدیلر.
گونئی آذربایجاندا، حرکات کیمی مؤجود اولان، “میللی حرکات”، اؤز قرارینی وئرمهلیدیر. اگر بو حرکات ایستیر “بیر مسئلهلی بیر حرکات” کیمی، یالنیز میللی حاقلار و بونونلار باغلی اولان تبعیضلره قارشی موجادیله وئرسین، اوندا، بو حرکات باخیمیدان، دینچیلر، شاهچیلار، لیراللار، موحافیظهکارلار، خالق موجاهیدلری، کمونیستلر و ها هانکی باشقا بیر سیاسی جریانین، اقتیداردا اولماسیندان، باغیمسیز اولاراق، میللی تبعیضه قارشی سیاسی و کولتورل دیانیشمادا اولمالیدیر.
بیر وطنداش کیمی، من فیکر آزادلیغیمدان یارارلانیب، دئمک ایستیرم کی، یوخاریدا کی ۹ فرقلی سئناریودان، ۱-جی آلترناتیودن سونرا، بوتون آلترناتیولر بیزی اوچوروما آپاریر. میللی حرکات یالنیز بیر کامو اویو/ایجتیماعی فیکیر فورمالاشدیران سیاسی حرکت و لوببیچیلیک قوروپو کیمی ده فورمالاشیب و اؤز ایستکلرینی “موطالیبه مئحورلیک” پرینسیپی اساسیندا، بوتون سیاسی قوهلره تأثیر قویماق آماجیلا، آرایا قویا بیلر. منجه گرک میللی حرکت “چوخ مسئله لی” بیر حرکات ایدیعاسیندا اولسون و بو ایدیعاسینا یاراشان بیر سویه ده داورانا. ایران کیمی یئرده، “بیر مسئلهلی” حرکت حتی بیر یاشیللیق آلانینین سالینماسی یا بیر اوشاق باغچاسی آچماقدا دا، اوغورسوز قالا بیلر. گونئی آذربایجان ملیی حرکاتی گرک اینسان حاقلاری، چئورهچیلیک و میللی حاقلاردان علاوه، ایقتصادی بؤحران، سوسیال عدالتسیزلیک، دموکراسی، قادینلارین حاقلاری، دینی آزینلیقلارین حاقلاری، بؤلگهده باریش، بؤلگهیه اینقیلاب و ترور صادیر ائتمهیه قارشی دورماق کیمی، آذربایجان توپلومونون بوتون سورونلارینین چاووشی اولسون. اگر بو سورونلارا و اونلارلا باغلی اولان عاجیل شوعارلار بوگون صاحیب چیخمازسا، مئیدان همیشه بوش دوران دئیر. سیاست مئیدانی حتی غیری دموکراتیک اؤلکهلرده، هم ده، بیر رقابت مئیدانیدیر. بیر مئیدانی بیر قووه بوش بوراخیرسا، او بوشلوغو دولدورماغا، سیاسی قووه تاپیلاجاقدیر. او حالدا، یوخاریدا کی سئناریولارین، بیرینجیسی یوخ، او بیریلری محقق اولماق شانسی تاپاجاقلار.
۲۰۰۹-دا یاشیل حرکاتین سهولری
یاشیل حرکات هله بیر اعتیراض حرکاتی اولمامیش، میرحسین موسوی و مهدی کروبینین سئچگی کامپانیاسی دؤورینده، متفرعین، نوکیسه اورتا طبقهیه باغلی بیر باخیشا صاحیب ایدی. میر حسین موسوی حتی ناشیرلرین، حاقلاریندان بول بول دانیشدیغی حالدا، کاسیبلار، حاشیهنشینلر، ائوسیزلر، ایشسیزلر وماعاشلارینی آلا بیلمهین ایشچیلرین حقوقلاریندان جیدی بیر سؤز دانیشمادی. بوگون ده، ایراندا “ایصلاحاتچی” تانینان سیاسی جریان، ایرانین ۵۰ شهرینده جریاندا اولان آجلارین و حاشیهنشینلرین حرکاتیندان گؤره بیلدیکری، خشونت و قانونسولوقلاردیر. میللی حرکات بو خیبطی ائتمهمهلیدیر. سوسیال عدالتسیزلیک و میللی عدالتسیزلیک، بیر-بیریله قول قولا اولان بیزیم اینسانیمیزی کونجه دیریین، سورونلاردیر. میللی حرکات، اؤز کؤکلرینه، اؤز توپولومونا، صاحیب چیخمالیدیر. سون ۳۹ ایلده، ایران اهالیسی ۲ قات اولدوغو حالدا، اؤلکهنین ایتیصادیاتی یالنیر بیر یاریم قات بؤیوموشدور. بو، یعنی توپلومون جیدی درجهده کاسیبلاشماسی. بو بیر دانیلماز فاکت دیر و لوکس بیر مسئلهدئیر. اؤزللیکله بو کاسیبلاشما، میلیاردلیق رانتلار و عمومی سیستمدن میلیاردلیق اوغولوقلارلار چین-چیینه جریان ائتمیشدیر. بو گون بو فاجیعهلرین قوربانلاری، بو فاکتلاری هرگون مئدیادا گؤرن چارهسیز اینسانلار ایقدادیرلار. اونلار اؤز دوغال و اینسانی حاقلارینی باغیریرلار. بو بیر تملدیر. شاهچیلیق، آریاچیلیق و آنتیعرب شوعارلار بوگونکو سویهسینده، حاکیم رئژیمه آغیز ایمک و آجیق وئرمک کیمی ده یوروملانا بیلر.
نومایندهلیک پرینسیپی
سئچگیلر و رفراندوملاردا، دموکراتیک سس وئرمه حاقی اویقولانیر. خالق ایاقلانمالاری، اؤزللیکله، دموکراتیک سئچگیلردن یوخسون، غیری دموکراتیک توپلوملاردا، پرینسیپ باشقادیر. بو حاللاردا، بیر ملیونلوق شهرین اهالیسینین فیکری مین نفرلیک بیر کیچیک آکتیو اعتیراض ائدنلر طرفیندن آرایا قویولور. بوگون بوتون ایراندا، ۵۰ شهرده بلکه توپلام ۱۰۰ مین نفر اعتیراظلارا قاتیلان وار. آمما بو ۱۰۰ مین نفر، “ایران”ین سسی و ایران وطنداشلارینین سسی حئساب اولونور. دوغرودور، ائنینده-سونوندا، بیر رفراندوم یا بیر مؤسسان مجلیسی سئچگیسی، یئنی بیر دوزنه لئقال/قانونی ایستاتوس وئرهجکدیر. آمما اوزن سورهدن سونرا باشا توتا بیلن رفراندوم/مؤسسان مجلیسی، بوگوندن یارانماغا باشلامیش، بوگونکو اعتیراض شوعارلارینین گوجلو تپگیسی آلتیندا فورمالاشان، کامو اویو/عمومی فیکیر و سؤیلم تملینده، نتیجهلنهجکدیر. ۱۳۵۶-۱۳۵۷ ایمقیلابیدا بئله اولدو. میثال اوچون اردبیل کیمی شهرده، ایلک اعتیراضچیلارین سایی ۲۰۰ نفر اولدوغو حالدا، ۱۳۵۸-جی ایلین ۱۲ فروردین رفراندوم تاریخینه گلدیکده، یاریم ملیوندان آرتیق اهالیسی اولان اردبیلده آلینان نتیجه، همن ۲۰۰ نفرین ایرادهسی یؤنوندهایدی.
باشقا سؤزله، بوگون اعتیراض نومایششلرینده سسلنن شوعارلار، صاباحکی دوروموموزون، فورمالاشماسیندا، سونسوز بیر درجهده اهمیت داشاییر. بوگون سوسان شهرلر، میللتلر، قوروپلار و سیاسی آخیملارین نومایندهلری، ایاقدا و سوکاکدا/خیابانلارد و مئیدانلاردا اولانلار حئساب اولونورلار.
اگر آذربایجان، اوزو چیخیب، اؤز شوعارلارینی وئرمزسه، ایرانین دؤرد بیر یانیندا، ایاقدا اولانلارین شوعارلارینی و ایرادهلرینی و نامعین بیر گلهجهیه قدر، اونلاری ازونه نوماینده قبول ائتمیش اولور.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab